Reykjavík

Reykjavik paytextê İslandayo. Riyê erdi sero gılorê zımey û veroci dı pêro dınya sero mıntıqaya qutıbi ra tewr paytexto nezdiyo. Reykjavik merkezê masano, masetepıştış dı zaf merkezê do muhimo. Nêmê nıfusê Cumhuriyetê İzlanda Reykjavik dı weşiya xo rameno, coka zi tewr sûka gırda. Yew zi Reykjavik 2000 dı paytextê Ewropay kulturi weçinayo. Coğrafya Reykjavik hetê coğrafya xo ra dormey verocê İzlanda dı sahilê golfezê Faxaflöî dı ca gêno. Reykjavik cayê sahili, nêmadey, koy, qırrıki, adey karakterize keno. Demê çağê cemedi dı (10.000 serre ra ver) cayê ena sûka dı pêro cemedi biy, letey sûkê bini dı zi awê deryay esti biy. İklım Reykjavik tam kınarê Mıntıqay Atlantikê Zımey dı ca gêno, ema heway cı zaf serdın niyo. Aşmanê zımıstani dı germiya cı sûkanê Toronto û New York City ra kemi niyo, nêkemiyeno. Aşmanê zımıstani dı heway cı dormey -1 dereca dı geyreno. Rıyê şiyayışê awa germe Gulf Streami ra, iklımê İslanda beno nerm û germ. Yani o şiyayışê awe heway İslanda keno germ. Reykjavik hetê verıniya xo ra be limanê Rusya Arhangelsk eyniyo, ema uca xeylê aşman dı bınê cemedi dı maneno, ema Reykjavik ana nêbeno, serrê dı her aşme dı gemiy şenê bıkewê limanê Reykjaviki. Yew zi Reykjavik dı varıt zaf vareno, vartış her dem şeno bıbo. Yew serre miyan dı 213 roci hetê medyani (ortalama) ra vartış beno. Rocanê Wesar dı roc veciyeno, tici erzeno. Demografiya cı Nıfusê Reykjaviki serra 2007 dı 117.721 merdımi amariyay, dormey cı ra piya nıfusê cı pêro piya beno 196.161 merdımi. Mıntıqay paytexti dı şeş belediyê bini estê. Namey inan zi têdıma wıni benê rêze: Alftanes - 2.361 Garðabær - 9.913 Hafnarfjörður - 24.839 Kópavogur - 28.561 Mosfellsbær - 8.147 Seltjarnarnes - 4.428 Ekonomiya cı Borgartün Reykjavik dı nameyê merkezê finansiyo. Reykjavik dı xeylê firmay û hirê teney banqay ravıstışi estê. Namey enê firmay gırdi wıniyê: Iceland Telecom: Baugur Group- Ravıstış Eimship- Kırıştış FRISK Software International-Antivirus Grandil-Masan tepıştış FL GROUP-Banka û Kırıştış Glitnir-Banka Marel-Cıresyanışê Gırweynayışê Nanweri be Teknolociyanê Berzi Sûkê bıray Vilniyus Visit Reykjavík Archived 2006-04-21 at the Wayback Machine (Reykjavík Sitey geyrayışi) Official Reykjavík website (İslandaki) Xerita deCODE Genetics Linkê teberi